钦定古今图书集成/明伦汇编/闺媛典/第247卷 > 高应亨妻刘氏
## 钦定古今图书集成/明伦汇编/闺媛典/第247卷 > 高应亨妻刘氏

按《凤翔县志》：刘氏，高应亨妻。嫁数年夫亡。氏年二十，
无子，女哭曰：“夫死，我何忍独生？”勺水不入口者数日，
亲戚多相劝，始稍进食。家素贫，产仅糊口，邻媪怜而
劝曰：“汝年正少，岂无佳偶，何自苦乃尔？”刘泣曰：“未能
与夫同死，留此残躯，他日尚得与夫同穴，何言嫁乎？”
邻媪惭而退。居贫茹素，四十馀年终。